اشود زوريان

**اشود زوريان** (1905 - 1970)، هو رسام وتربوى مصرى مشهور من أصل ارمنى.
## حياته
اتولد أشود زوريان سنة 1905 فى مدينة جيرسون فى تركيا واللى للشمال الشرقى من تركيا على ساحل البحر الأسود.
 سنة 1915 جت الواقعة المؤسفة: ***الابادة الجماعية بالأرمن***و ده اتسبب فى وفاة الأب بطريقة وحشية. وباقى عيلة زوريان، زى سائر الشعب الارمنى، كانت مُجبرة على ترك وطنها والمغادرة للجنوب.
لكن كان الصبى زوريان محظوظ، فقام واحد من الأتراك ساعتها شراءه هو و واحد من أخواته، لجعلهم عبيده. ولما مات صاحبها، اصطحبتها عيلة تانيه وقاموا بتغيير اسم أشدود ل**حسين**.
 بعد كده بوقت، استطاع شاب تركى من مدينتهم الأم جيرسون أن يتعرف عليهم. بسرعه قام بشراءهم و اعاداتهم معه لمدينتهم، على أمل أن يتمكن من نوال ممتلكات اسرة زوريان.
وهناك، عثر زوريان و أخته عن طريق الصدفة على بنت عمه الى اتجوزت من ظابط عربى من بغداد. انضموا عند العيلة الصغيرة لأنهم ضمنوا أمنهم وسلامتهم.
بعد فترة قصيرة، أخذهم الضابط لاسطنبول. بعدين انتقلوا مرة تانيه، دى المرة لمدينة باتومى الساحلية الجورجية.و فى أوائل سنة 1921، أخذهم جوز أخته لاسطنبول.
فى دى المدينة الكبيرة، تم ارسال زوريان لدار أيتام الأرمن ييسايان. وهناك تم اكتشاف مواهب ذلك الصبى و علشان كده قرروا ارساله لڤيينا لدراسة الفن سنة 1922.
فى روما، شارك زوريان لأول مرة فى بينالى سيركولو أرتيستيكو. ثم، فى النصف التانى من (سبتمبر 1929)، نقل لالاسكندرية لينضم لعمه **فاهان.**
سنة 1941، قصف النازيون القاعدة البحرية البريطانية الاسكندرية كذا مره.و ده اتسبب فى أصابة وقتل المئات. ونتيجة لذلك، فر الآلاف من الأشخاص المذعورى من
المدينة، بما فيها زوريان وعيلة عمه اللى هربو لالقاهرة.
ومن هنا، ابتدت فترة حياة جديدة اكتر نجاح فى حياته الفنية. تم توظيفه على طول كمدرس للفنون فى مدرسة كالوسديان الأرمنية الوطنية فى بولاق. فى سنة 1952، ترك دى الوظيفة ليتمكن من التركيز بشكل كامل على أنشطته الابداعية، وكمان فى مدرسته الاستوديو الخاصة.
فى دى المدرسة، تعلم الكتير من التلاميذ الشباب من الجنسين أساسيات الفن. تم اغلاقها فى سنة 1968، بسبب تدهور حالته الصحية.
توفى زوريان بعدها ب سنتين فى سنة 1970.
## عيلته
كانت عيلة زوريان عيلة صغيرة مكونة من أب يدعى **أبيج** و كان يعمل محامى و أم *اللى* كانت عازفة بيانو موهوبة ; بالأضافة لأختين.
## دراسته
لما وصل زوريان لڤيينا فى (سبتمبر 1922). درس 3 سنين فى مدرسة الفنون فى تلك مدينة (وينر كونستشول)، بعدين درس 3 سنين تانيه فى أكاديمية الفنون الجميلة فى روما، بتوجيه من البروفيسور اومبرتو كورومالدى.
## وظيفته
كان يعمل فى البداية كمدرس للفنون (حتى سنة 1941) فى مدرسة **بوغوسيان الأرمنية الوطنية**. زى ما كان نشيط جدا لحد شارك فى الصالون الفنى السنوى بالاسكندرية.
## انجازاته والجوايز اللى حصل عليها
* فى مايو 1932، اخد الميدالية البرونزية فى صالون الاسكندرية التالت.
* فى سنة 1939،اتعمل أول عرض فردى له فى (**Galerie Grégoire)** ، فى الفترة من 6 ل16 فبراير، حقق ده المعرض نجاح كبير ويمكن اعتباره تتويجا لحياة أشود زوريان ومسيرته الفنية فى مدينة الاسكندرية.
* فى الاربعينات من القرن العشرين، عمل زوريان فى القاهرة 3 معارض فردية.
- *فى فندق كونتيننتال (1942)*
*- فى Société Orientale de publicité سنة (1946)*
*- و فى معرض A.D.A.M. سنة (1948)*
* افتتاح عرضه الفردى الأخير اللىاتعمل فى المركز الثقافى الفرنساوى فى القاهرة، فى الفترة من 10 ل28 فبراير 1969.
* و عشرة معارض فردية، شارك زوريان فى الكتير من المعارض الجماعية فى القاهرة والاسكندرية وكمان فى الخارج. زى مشاركته فى الصالون السنوى للقاهرة والاسكندرية. فى بينالى الاسكندرية (1955 و 1957)؛ فى الصالون الشتوى فى باريس (1952)؛ و فى العروض ال 4 الكبرى للفنانين الأرمن المصريين فى القاهرة (1945، 1958، 1962)، و فى الاسكندرية (1953) وغيرهم الكثير.
## تلاميذه
تتلمذ على ايد أشود زوريان الكتير من التلاميذ الجديرين اللى اصبحوا فنانين عظماء بعدين. ويمككنا ان نذكر بعض منهم مثل:
# هارميج بلاريان (ابنة عمه)
# نورا ايبيكيان
# اليز بارتان
# جوزيف ايجويان
# شوشان ديوليتيان ايجويان
# روز بابازيان
# شانت أفيديسيان
# فاهى فارجابيديان
# ليلى عزت
# ميرفت رفعت
وكانت الملكة المصرية **فريدة** درست فى دى المدرسة الخاصة لزوريان، فى أوائل الخمسينات، بعد طلاقها من الملك فاروق (آخر ملوك مصر)وذلك فى أواخر سنة 1948.
## المراجع

تصنيف:وفيات 1970
تصنيف:مواليد 1905
تصنيف:صفحات بيها بيانات ويكى بيانات
تصنيف:صفحات تستخدم خاصية P135
تصنيف:صفحات تستخدم خاصية P802
تصنيف:صفحات تستخدم خاصية P69
تصنيف:صفحات بيها مراجع ويكى بيانات
تصنيف:صفحات تستخدم خاصية P172
تصنيف:صفحات تستخدم خاصية P551
تصنيف:صفحات تستخدم خاصية P20
تصنيف:وفيات فى القاهرة
تصنيف:مصريين ارمينيين